Mohammed Mursi

Mohammed Mursi (1951–2019) var en egyptisk ingeniør og politiker som fra 30. juni 2012 til 3. juli 2013 var Egypts president.«Egypt's President-elect Mohammed Mursi sworn in», BBC News, 30. juni 2012. Mursi vant presidentvalget i Egypt 2012 med 51,7 % av stemmene og ble landets første folkevalgte president.Morsi Is Winner of Egyptian PresidencyNew York Times, 24. juni 2012

Mursi ble avsatt ved statskupp den 3. juli 2013Hæren kaster president Mursi og setter grunnloven til side. Dagbladet (3. juli 2013) og ble i april 2015 dømt til 20 års fengsel for å ha oppfordret til drap på demonstranter som deltok på en fredfull demonstrasjon i Kairo i desember 2012. I mai samme år ble han dømt til døden for å ha medvirket til en masserømning fra egyptiske fengsler under den egyptiske revolusjonen i 2011.Mohamed Morsi dømd til døden, NRK.no Mursi falt om og besvimte under et rettsmøte den 17. juni 2019, og døde senere på sykehus.

 Bakgrunn 

Mursi vokste opp i en bondefamilie i en landsby i guvernementet Sharqiyah i Egypt. Han studerte ingeniørfag ved Universitetet i Kairo. I 1978 reiste han til USA for videre studier ved University of Southern California hvor han avla en doktorgrad i 1982. Fra 1982 underviste han ved California State University, Northridge, før han i 1985 vendte tilbake til Egypt. Mursi er gift og har fem barn.

Mursi har lenge arbeidet innen Det muslimske brorskapet i Egypt. Han ble valgt inn i det egyptiske parlamentet i 2000. I parlamentsvalget 2005 ble han ikke valgt inn, noe Det muslimske brorskapet hevdet skyldtes valgfusk. Etter den egyptiske revolusjonen i 2011 har Mursi ledet det nyopprettede Frihets- og rettferdighetspartiet som har tette bånd til brorskapet.

 Presidentvalget 

Mursi ble Frihets- og rettferdighetspartiets presidentkandidat i april 2012, etter at partiets opprinnelige kandidat, Muḥammad Ḫairat Saʿd aš-Šāṭir, ikke ble godkjent av den egyptiske valgkommisjonen. I første valgomgang av presidentvalget (23.–24. mai) fikk Mursi størst andel av stemmene med 24,8 % og gikk videre til annen valgomgang (16.–17. juni) hvor han møtte tidligere statsminister Aḥmad Šafīq. Han vant andre omgang med 51,7 % av stemmene og ble innsatt som president 30. juni 2012. 

 Presidentperioden 

Som president overtok Mursi makten 30. juni 2012 etter Mohamed Hussein Tantawi, som hadde styrt landet som de facto statsoverhode som leder for  Det øverste militærrådet siden Den egyptiske revolusjonen i 2011, og 26. juli utnevnte han Heshām Qandīl til landets nye statsminister. Maktovergangen fra et militært styre til et sivilt foregikk fredelig, men Det militære øversterådet forsøkte i forkant å begrense presidentens makt over militæret gjennom en grunnlovsendring. Mursi fikk imidlertid grunnlovsendringen opphevet i august og beordret samtidig Mohamed Hussein Tantawi og en annen toppgeneral, Sami Enan, til å gå av med pensjon. Avgjørelsen ble tatt i samråd med generalene, men ble tolket som et grep for å bekrefte de sivile myndighetenes makt og fornye militæret.Egypts president tar makten tilbake. Aftenposten 12. august 2012Egypt President Mursi explains army chief replacement. BBC News 13. august 2012Mursi's surprising swipe at military power. BBC News 13. august 2012 Kort tid senere ble ytterligere 70 generaler avskjediget.

Utenrikspolitisk markerte Mursi seg tidlig ved å kritisere Syria for håndteringen av borgerkrigen i Syria under et møte i Organisasjonen av alliansefrie nasjoner i Teheran. I talen beskrev Mursi syriske myndigheter som undertrykkende og sammenlignet det syriske folkets kamp for å oppnå frihet, verdighet og menneskerettigheter med palestinernes kamp, hvorpå den syriske delegasjonen forlot møtet. Talen ble godt mottatt i Egypt og internasjonalt. På et møte i Den arabiske liga en uke senere gjorde Mursi det klart at han mente tiden var kommet for et regimeskifte i Syria og innkalte samtidig utenriksministre fra Tyrkia, Saudi-Arabia og Iran for å drøfte situasjonen i landet.

Ved innsettelsen ga Mursi seg selv bare 100 dager til å ordne opp i 64 av landets mest presserende problemer; blant annet knyttet til drivstoff- og brødmangel, søppelhenting, trafikkavvikling og sikkerhet i byene. Ifølge nettstedet Morsi Meter var kun fire av målene oppnådd etter de hundre dagene, mens det var satt igang arbeid med 24 av de andre målene. Allikevel viste en meningsmåling utført av det egyptiske senteret for opinionsundersøkelser, Baseera, at 79 % av egypterne var fornøyd med presidentens innsats, mens 13 % ikke var det.

22. november utstedte Mursi flere kontroversielle forordninger. Grunnlovskommisjonen og Shurarådet, overhuset i det egyptiske parlamentet, ble gjort immune mot oppløsning, et trekk som kan sees i lys av oppløsningen av parlamentet i juni 2012, men som ble kritisert av de som mener grunnlovskommisjonen er dominert av islamister. Samtidig fikk Mursi utvidete fullmakter til å gjøre «det som er nødvendig» for å bevare nasjonens sikkerhet, et trekk som ga assosiasjoner til tidligere president Hosni Mubarak. Offentliggjøringen utløste derfor umiddelbart store demonstrasjoner i Kairo, og forordningene ble kritisert av blant andre Mohamed ElBaradei og Amr Moussa. 27. november ble det holdt nye demonstrasjoner flere steder i landet med sammenstøt mellom medlemmer av Det muslimske brorskapet og krefter som krever at forordningene skal trekkes tilbake. I industribyen Mahalla nord for Kairo ble flere hundre såret i sammenstøtene. Lokalene til Mursis parti, Frihet- og rettferdighetspartiet, ble angrepet og satt fyr på.

 Fotnoter 

 Referanser 

 Eksterne lenker 



  Mohamed Mursi (biografi) Mostafa Ali, Alham.online, 6. mai 2012.
  Brotherhood man promises Islamic law in Egypt Reuters, 25. mai 2012
  Mohammed Morsi: Brotherhood's backroom operator in the limelightIan Black, The Guardian, 25. mai 2012

Kategori:Egyptiske politikere
Kategori:Egypts presidenter
Kategori:Personer fra guvernementet Sharqia